Ønskestjerner på vej i 'Natholdet' - TV 2
Ønskestjerner på vej i 'Natholdet'
04. nov. 2011, 09:53
Anders 'Anden' Matthesen er blandt medværterne i 'Natholdet' inden jul. Se listen over Breinholts kommende legekammerater her
Når det kommer til medværter i 'Natholdet' har Anders Breinholt indtil videre holdt et meget godt niveau i denne sæson. Først åbnede han med Lars Løkke Rasmussen, og siden har personligheder som Nik og Jay, Ellen Hillingsøe og Clement Kjærsgaard været med på holdet.
Og Breinholt har tilsyneladende planer om at fortsætte med de mere sjældne medværter. I hvert fald er blandt andet stand up komikeren Anders Matthesen sagt ja til at medvirke. Han er en af de mest ønskede medværter på 'Natholdets' Facebook-side. Og derudover kan vi se frem til personligheder som Jesper Binzer fra D:A:D, Preben Elkjær og Søren Rasted. Sidstnævnte har dog været med før.
Det fremgår af den liste over medværter, som TVTID har fået fra Nordisk Film. Alle aftaler er bekræftede, men der tages selvfølgelig forbehold for, at der kan komme aflysninger.
Mystik om Frank Hvam
I går afslørede Anders Breinholt selv en del af de kommende værter inden jul via et billede på sin Twitterprofil, som du kan se et screendump af her. Her var også Frank Hvam sat på som medvært d. 21. november. Men Nordisk Film afviser at han skulle nå at komme med i denne sæson.
Som regel sker en del af bookingerne af medværter dog i sidste øjeblik, så her på TVTID venter vi lige og ser, om ikke også Hvam når det.
Her er de kommende medværter i 'Natholdet':
På mandag d. 7/11: Christian Fuhlendorff
Tirsdag d, 8/11: Anders Lund Madsen
Onsdag d. 9/11: Signe Molde
Mandag d. 14/11: Robert Hansen
Tirsdag d. 15/11: Jesper Binzer
Onsdag d. 16/11: Preben Elkjær
Torsdag d. 17/11: Adam Duvå Hall
Mandag d. 21/11: Frank Hvam??? (ubekræftet)
Tirsdag d. 22/11: Søren Rasted
Onsdag d. 23/11: Poul Erik Skammelsen
Torsdag d. 24/11: Anders Matthesen
Onsdag d. 30/11: Simon Kvamm
Torsdag d. 1/12: Huxi
Enkelte af de kommende medværter er gengangere. Her kan du se de mest brugte medværter i 'Natholdet':
Top 10 mest brugte medværter:
Anders Lund Madsen: 8 gange
Nicolaj Kopernikus: 6 gange
Andreas Bo: 4 gange
Martin Brygmann: 4 gange
Morten Spiegelhauer: 3 gange
Camilla Bendix: 3 gange
L.O.C.: 3 gange
Signe Lindkvist: 3 gange
Statsministeren bliver medvært på 'Natholdet'